Былі пытанні да канструкцыі гэтых домікаў, іх захавання. Як зазначыў дырэктар Гомельдзяржплемпрадпрыемства, лепшы дэзінфектар – гэта ультрафіялетавыя промні. Таму клеткі-домікі павінны знаходзіцца ў 90-дзённы перыяд перапынку пад адкрытым сонцам, а не пад павеццю, як было прадэманстравана. Ды і размяшчэнне тых, якія былі ўжо занятыя нованароджанымі цялятамі, не адпавядала патрабаванням. На комплексе ўвогуле павінна быць не менш чатырох падрыхтаваных пад клеткі-домікі пляцовак, размешчаных на ўзвышшы, на сонечным баку, па магчымасці прыкрытыя з паўночнага боку пабудовамі. У абавязкі спецыялістаў сярэдняга звяна павінен уваходзіць разлік колькасці неабходных на прадпрыемстве ці асобна ўзятым комплексе клетак – гэта не менш 20 % ад агульнай колькасці пагалоўя.